Απόφαση του Ευρωπαϊκού Κοινοβουλίου και του Συμβουλίου για τη θέσπιση της δεύτερης φάσης του κοινοτικού προγράμματος δράσης στον τομέα της εκπαίδευσης Σωκράτης (98/C 314/04) (Κείμενο που παρουσιάζει ενδιαφέρον για τον ΕΟΧ) COM(1998) 329 τελικό - 98/0195(COD)

(Υποβλήθηκε από την Επιτροπή στις 28 Αυγούστου 1998)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 126 και 127,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

τη γνώμη της Επιτροπής των Περιφερειών,

Αποφασίζοντας σύμφωνα με τη διαδικασία του άρθρου 189 Β της συνθήκης,

Εκτιμώντας:

(1) ότι η συνθήκη για την ίδρυση της Ευρωπαϊκής Κοινότητας προσδιορίζει ότι η δράση της περιλαμβάνει, μεταξύ άλλων, συμβολή στην ανάπτυξη εκπαίδευσης και κατάρτισης υψηλού επιπέδου 7 ότι ο στόχος αυτός διευρύνθηκε με τη συνθήκη του Άμστερνταμ που υπογράφηκε στις 2 Οκτωβρίου 1997, η οποία αναφέρει ότι στόχος της Κοινότητας είναι επίσης να προωθήσει το υψηλότερο δυνατό επίπεδο γνώσης για τους πολίτες της μέσω της ευρείας πρόσβασης στην εκπαίδευση και στην αδιάλειπτη ενημέρωση των γνώσεων 7

(2) ότι η απόφαση 819/95/ΕΚ του Ευρωπαϊκού Κοινοβουλίου και του Συμβουλίου (1), όπως τροποποιήθηκε από την απόφαση 576/98/ΕΚ (2) θεσπίζει το κοινοτικό πρόγραμμα δράσης Σωκράτης 7

(3) ότι το έκτακτο Ευρωπαϊκό Συμβούλιο για την απασχόληση, που έλαβε χώρα στο Λουξεμβούργο στις 20 και 21 Νοεμβρίου 1997, ενέκρινε μια συντονισμένη στρατηγική για την απασχόληση, στο πλαίσιο της οποίας η εκπαίδευση και η κατάρτιση, πραγματοποιούμενες διά βίου, διαδραματίζουν σημαντικό ρόλο στην εφαρμογή των κατευθυντήριων γραμμών (3) για την πολιτική των κρατών μελών στον τομέα της απασχόλησης, προκειμένου να ενισχυθεί η ικανότητα προς απασχόληση, η προσαρμοστικότητα καθώς και το επιχειρηματικό πνεύμα (4) των ατόμων και να προωθηθεί η ισότητα των ευκαιριών 7

(4) ότι η Επιτροπή, στην ανακοίνωσή της «Για μια Ευρώπη της γνώσης» (5) όρισε τους προσανατολισμούς σχετικά με την προοδευτική οικοδόμηση ενός ανοιχτού και δυναμικού ευρωπαϊκού εκπαιδευτικού χώρου που επιτρέπει την υλοποίηση του στόχου της διά βίου εκπαίδευσης και κατάρτισης και ότι προσδιόρισε με αυτή την ευκαιρία τα έξι είδη μέτρων που πρέπει να αναπτυχθούν σε κοινοτικό επίπεδο για την επίτευξη του στόχου της διακρατικής συνεργασίας και το οποία προσδίδουν προστιθέμενη αξία στις ενέργειες που πραγματοποιούνται στα κράτη μέλη, στο πλαίσιο του σεβασμού της αρχής της επικουρικότητας και στην προοπτική της απλούστευσης των διαδικασιών 7

(5) ότι η Λευκή Βίβλος «Διδασκαλία και εκμάθηση - Προς την κοινωνία της γνώσης» (6) ορίζει ότι η έλευση της κοινωνίας της γνώσης προϋποθέτει την ενθάρρυνση της απόκτησης νέων γνώσεων και ότι πρέπει συνεπώς να αναπτυχθούν όλες οι μορφές παροχής κινήτρων για τη μάθηση 7 ότι η Πράσινη Βίβλος «Εκπαίδευση, κατάρτιση, έρευνα: τα εμπόδια στη διακρατική κινητικότητα» (7) δίνει έμφαση στο όφελος που έχει η κινητικότητα για τα άτομα και για την ανταγωνιστικότητα της Ένωσης 7

(6) ότι πρέπει να προωθηθεί η ενεργός έκφραση της ιδιότητας του πολίτη, να ενισχυθούν οι δεσμοί μεταξύ των ενεργειών που πραγματοποιούνται στο πλαίσιο του παρόντος προγράμματος και να ενταθεί η καταπολέμηση των διαφόρων μορφών αποκλεισμού, συμπεριλαμβανομένων του ρατσισμού και της ξενοφοβίας, και ότι πρέπει να δοθεί ιδιαίτερη προσοχή στην εξάλειψη κάθε μορφής ανισοτήτων καθώς και στην προώθηση της ισότητας των ευκαιριών μεταξύ των γυναικών και των ανδρών 7

(7) ότι το Ευρωπαϊκό Κοινοβούλιο και το Συμβούλιο θέσπισαν προγράμματα κοινοτικής δράσης στους τομείς της νεολαίας και της κατάρτισης αντιστοίχως που συμβάλλουν μαζί με το πρόγραμμα Σωκράτης στην εφαρμογή μιας πολιτικής για τη γνώση 7

(8) ότι είναι απαραίτητο, για να ενισχυθεί η προστιθέμενη αξία της κοινοτικής δράσης, να εξασφαλιστεί, σε όλα τα επίπεδα, η συνοχή και η συμπληρωματικότητα μεταξύ των δράσεων που εφαρμόζονται στο πλαίσιο της παρούσας απόφασης και των κοινοτικών μέσων, ιδίως στους τομείς του πολιτισμού (8), των οπτικοακουστικών μέσων, της υλοποίησης εσωτερικών αγορών, του περιβάλλοντος, της προστασίας των καταναλωτών, της κοινωνίας της πληροφορίας, των ΜΜΕ και της δημόσιας υγείας 7

(9) ότι οι προτάσεις της Επιτροπής για την αναθεώρηση των διαρθρωτικών ταμείων (9), και ιδίως του Ευρωπαϊκού Κοινωνικού Ταμείου, καθώς και των κοινοτικών πρωτοβουλιών που απορρέουν από αυτά, βασίζονται σε στόχους που αποσκοπούν στην υποστήριξη της προσαρμογής και του εκσυγχρονισμού των πολιτικών και των συστημάτων στον τομέα της εκπαίδευσης, της κατάρτισης και της απασχόλησης 7

(10) ότι πρέπει να προβλεφθεί το άνοιγμα του παρόντος προγράμματος στη συμμετοχή των συνδεδεμένων χωρών της Κεντρικής και Ανατολικής Ευρώπης, σύμφωνα με τους όρους που προσδιορίζονται στις αντίστοιχες συμφωνίες και ιδίως στις συμφωνίες σύνδεσης και στα πρόσθετα πρωτόκολλα αυτών των συμφωνιών, στην Κύπρο σύμφωνα με τους ίδιους όρους που εφαρμόζονται για τις χώρες ΕΖΕΣ/ΕΟΧ, καθώς και στην Τουρκία και στη Μάλτα, σύμφωνα με τις διαδικασίες που θα συμφωνηθούν με τις χώρες αυτές 7

(11) ότι πρέπει να εξασφαλιστεί, στο πλαίσιο συνεργασίας της Επιτροπής και των κρατών μελών, η παρακολούθηση και η αδιάλειπτη αξιολόγηση του παρόντος προγράμματος και ότι αυτή η αξιολόγηση θα πρέπει να επιτρέπει αναπροσαρμογές, ιδίως των προτεραιοτήτων εφαρμογής των μέτρων 7

(12) ότι, σύμφωνα με την αρχή της επικουρικότητας και της αναλογικότητας, όπως ορίζονται στο άρθρο 3Β της συνθήκης, οι στόχοι της προβλεπόμενης δράσης σχετικά με τη συμβολή της ευρωπαϊκής συνεργασίας στην παροχή ποιοτικής εκπαίδευσης, είναι αδύνατο να επιτευχθούν επαρκώς στο επίπεδο των κρατών μελών, δεδομένης ιδίως της ανάγκης προώθησης των πολυμερών συμπράξεων, της πολυμερούς κινητικότητας των ατόμων και των ανταλλαγών πληροφοριών σε κοινοτικό επίπεδο και ότι οι στόχοι της δράσης μπορούν συνεπώς, εξαιτίας της διακρατικής διάστασης των κοινοτικών ενεργειών και μέτρων, να υλοποιηθούν καλύτερα σε κοινοτικό επίπεδο 7 ότι η παρούσα απόφαση περιορίζεται στο ελάχιστο απαιτούμενο για την επίτευξη αυτών των στόχων και δεν υπερβαίνει αυτά που απαιτούνται για το σκοπό αυτό 7

(13) ότι η παρούσα απόφαση ορίζει, για το σύνολο της διάρκειας του προγράμματος, χρηματοδοτικό πλαίσιο που αποτελεί προνομιακή αναφορά, κατά την έννοια του σημείου 1 της δήλωσης του Ευρωπαϊκού Κοινοβουλίου, του Συμβουλίου και της Επιτροπής, της 6ης Μαρτίου 1995 (10), σχετικά με την εγγραφή δημοσιονομικών διατάξεων στις νομοθετικές πράξεις 7

(14) ότι στις 20 Δεκεμβρίου 1994 επήλθε συμφωνία για ένα «modus vivendi» μεταξύ του Ευρωπαϊκού Κοινοβουλίου, του Συμβουλίου και της Επιτροπής ως προς τα εκτελεστικά μέτρα που θα ισχύουν για όσες πράξεις εκδίδονται με τη διαδικασία του άρθρου 189 Β της συνθήκης ΕΚ (11),

ΑΠΟΦΑΣΙΖΟΥΝ:

Άρθρο 1

Θέσπιση του προγράμματος

1. Η παρούσα απόφαση θεσπίζει τη δεύτερη φάση του κοινοτικού προγράμματος δράσης στον τομέα της εκπαίδευσης «Σωκράτης», αποκαλούμενο στο εξής «το παρόν πρόγραμμα».

2. Το παρόν πρόγραμμα εφαρμόζεται για την περίοδο από την 1η Ιανουαρίου 2000 έως τις 31 Δεκεμβρίου 2004.

3. Το παρόν πρόγραμμα συμβάλλει στην ανάπτυξη της πολιτικής για τη γνώση στο επίπεδο της Κοινότητας με τη δημιουργία ενός ευρωπαϊκού εκπαιδευτικού χώρου που ευνοεί την ανάπτυξη της διά βίου εκπαίδευσης και κατάρτισης. Επίσης επιτρέπει την ανάπτυξη των γνώσεων και των ικανοτήτων που μπορούν να ευνοήσουν την πλήρη άσκηση της ιδιότητας του πολίτη.

4. Το παρόν πρόγραμμα υποστηρίζει και συμπληρώνει τις ενέργειες που πραγματοποιούνται από τα κράτη μέλη (και εντός της επικράτειάς τους), σεβόμενο ταυτόχρονα πλήρως την αρμοδιότητά τους για το περιεχόμενο της διδασκαλίας και την οργάνωση του εκπαιδευτικού συστήματος καθώς και την πολιτιστική και γλωσσική τους πολυμορφία.

Άρθρο 2

Στόχοι του προγράμματος

1. Προκειμένου να συμβάλει σε μια ποιοτική εκπαίδευση, στο πλαίσιο του σεβασμού της αρμοδιότητας των κρατών μελών, το παρόν πρόγραμμα έχει ως στόχο:

α) να ενισχύσει την ευρωπαϊκή διάσταση της εκπαίδευσης κάθε επιπέδου, ιδίως με την ανάπτυξη διευρυμένης πρόσβασης στους ευρωπαϊκούς εκπαιδευτικούς πόρους και με την εκμάθηση και τη διάδοση των γλωσσών, ενώ ταυτόχρονα θα προωθεί μια καλύτερη ισορροπία μεταξύ γυναικών και ανδρών σε όλους τους τομείς της εκπαίδευσης 7

β) να προωθήσει τη συνεργασία στον τομέα της εκπαίδευσης, ιδίως με την προώθηση των ανταλλαγών μεταξύ των εκπαιδευτικών ιδρυμάτων καθώς και με την ενθάρρυνση της ανοιχτής και εξ αποστάσεως εκπαίδευσης 7

γ) να συμβάλει στην άρση των εμποδίων σε αυτή τη συνεργασία, ιδίως με την προώθηση της καλύτερης αναγνώρισης των πτυχίων και των περιόδων σπουδών και με την ανάπτυξη της ανταλλαγής πληροφοριών 7

δ) να ενθαρρύνει τις καινοτομίες, ιδίως εκείνων που συνδέονται με τις νέες τεχνολογίες.

2. Κατά την υλοποίηση των στόχων, η Επιτροπή και τα κράτη μέλη μεριμνούν για τη συνοχή των ενεργειών του προγράμματος με τις άλλες ενέργειες και πολιτικές της Κοινότητας, ιδίως στον τομέα της απασχόλησης, της εξάλειψης των ανισοτήτων, της ισότητας των ευκαιριών μεταξύ ανδρών και γυναικών και της κοινωνικής πολιτικής.

Άρθρο 3

Κοινοτικές ενέργειες

1. Οι στόχοι του παρόντος προγράμματος υλοποιούνται μέσω των κατωτέρω ενεργειών, των οποίων το επιχειρησιακό περιεχόμενο και οι διαδικασίες εφαρμογής περιγράφονται στο παράρτημα:

α) σχολική εκπαίδευση (Comenius) 7

β) τριτοβάθμια εκπαίδευση (Erasmus) 7

γ) άλλες εκπαιδευτικές οδοί (Grundtvig) 7

δ) διδασκαλία και εκμάθηση γλωσσών (Lingua) 7

ε) εκπαίδευση και πολυμέσα (Atlas) 7

στ) παρατήρηση και καινοτομία 7

ζ) κοινές ενέργειες 7

η) συνοδευτικά μέτρα.

2. Οι ενέργειες υλοποιούνται μέσω των ακολούθων μέτρων υπό τη μορφή έργων που μπορούν να συνδυάζουν περισσότερες από μία ενέργειες:

α) υποστήριξη της κινητικότητας των ατόμων στον τομέα της εκπαίδευσης στην Ευρώπη 7

β) προώθηση των εικονικών μορφών κινητικότητας στο πλαίσιο της εκπαίδευσης, ιδίως με την προώθηση της πρόσβασης στα εκπαιδευτικά πολυμέσα 7

γ) υποστήριξη της ανάπτυξης δικτύων συνεργασίας σε ευρωπαϊκό επίπεδο που να επιτρέπουν την αμοιβαία ανταλλαγή εμπειριών και καλής πρακτικής 7

δ) προώθηση των γλωσσικών ικανοτήτων και της κατανόησης των διαφόρων πολιτισμών 7

ε) υποστήριξη καινοτόμων πειραματικών σχεδίων που βασίζονται σε διακρατικές συμπράξεις και αποσκοπούν στην ανάπτυξη της καινοτομίας και στη βελτίωση της ποιότητας της εκπαίδευσης για τη δημιουργία εκπαιδευτικών προϊόντων, εργαλείων διαπίστευσης των ικανοτήτων ή για να δοκιμαστούν νέες προσεγγίσεις 7

στ) αδιάλειπτη βελτίωση των κοινοτικών σημείων αναφοράς με την υποστήριξη της διάδοσης των ορθών πρακτικών, την παρατήρηση και τη διάδοση των καινοτομιών.

Άρθρο 4

Πρόσβαση στο πρόγραμμα

1. Σύμφωνα με τους όρους, τους ορισμούς και τις λεπτομέρειες εφαρμογής του προγράμματος που παρατίθενται στο παράρτημα, το παρόν πρόγραμμα απευθύνεται συγκεκριμένα:

α) σε κάθε μαθητή, σπουδαστή, ή άλλη κατηγορία σπουδάζοντος ατόμου 7

β) σε κάθε κατηγορία εκπαιδευτικού προσωπικού 7

γ) σε όλα τα είδη εκπαιδευτικών ιδρυμάτων 7

δ) στα άτομα και στους φορείς που είναι αρμόδιοι για τα εκπαιδευτικά συστήματα και πολιτικές σε τοπικό, περιφερειακό και εθνικό επίπεδο στα κράτη μέλη.

2. Σε πολλές ενέργειες μπορούν επίσης να συμμετέχουν ή να συνδεθούν ουσιαστικά δημόσιοι ή ιδιωτικοί οργανισμοί που συνεργάζονται με τα εκπαιδευτικά ιδρύματα και ιδίως:

α) οι φορείς τοπικής και περιφερειακής αυτοδιοίκησης 7

β) οι συνεταιριστικές οργανώσεις που λειτουργούν στον τομέα της εκπαίδευσης, συμπεριλαμβανομένων των συλλόγων γονέων 7

γ) επιχειρήσεις, όμιλοι επιχειρήσεων, επαγγελματικές οργανώσεις και εμπορικά και βιομηχανικά επιμελητήρια,

δ) οι οργανώσεις που εκπροσωπούν τους κοινωνικούς εταίρους σε όλα τα επίπεδα,

ε) τα ερευνητικά κέντρα και οι ερευνητικοί οργανισμοί.

3. Κάθε κράτος μέλος καταρτίζει τον κατάλογο των πανεπιστημίων, των κατηγοριών σχολικών ιδρυμάτων και άλλων εκπαιδευτικών ιδρυμάτων που μπορούν να συμμετάσχουν στο πρόγραμμα.

Άρθρο 5

Υλοποίηση του προγράμματος και συνεργασία με τα κράτη μέλη

1. Η Επιτροπή εξασφαλίζει την υλοποίηση των κοινοτικών ενεργειών που αποτελούν αντικείμενο του παρόντος προγράμματος σύμφωνα με το παράρτημα.

Η Επιτροπή πραγματοποιεί διαβουλεύσεις με τους κοινωνικούς εταίρους και τις αρμόδιες ενώσεις στον τομέα της εκπαίδευσης που λειτουργούν σε ευρωπαϊκό επίπεδο και ενημερώνει την επιτροπή του άρθρου 7, για τη γνώμη τους.

2. Η Επιτροπή, σε συνεργασία με τα κράτη μέλη, λαμβάνει τα μέτρα που περιγράφονται στο παράρτημα και επιτρέπουν την αξιοποίηση των κεκτημένων των ενεργειών που πραγματοποιήθηκαν στο πλαίσιο της πρώτης φάσης του προγράμματος Σωκράτης.

3. Τα κράτη μέλη λαμβάνουν τα κατάλληλα μέτρα για την εξασφάλιση του συντονισμού, της οργάνωσης και της παρακολούθησης σε εθνικό επίπεδο της υλοποίησης των στόχων του παρόντος πρόγραμματος, προβλέποντας τη συμμετοχή όλων των μερών που έχουν σχέση με την εκπαίδευση, σύμφωνα με τις εθνικές πρακτικές.

Για το σκοπό αυτό, εγκαθιδρύουν μια ολοκληρωμένη δομή διαχείρισης για την επιχειρησιακή εφαρμογή των ενεργειών του προγράμματος καθώς επίσης και για την παροχή κατάλληλης πληροφόρησης και δημοσιότητας για τις δράσεις που συγχρηματοδοτούνται από το πρόγραμμα.

4. Κάθε κράτος μέλος καταβάλλει προσπάθειες για την λήψη των αναγκαίων μέτρων για την εξασφάλιση της καλής λειτουργίας του προγράμματος και τη λήψη των κατάλληλων μέτρων για την άρση όλων των εμποδίων στην πρόσβαση στο παρόν πρόγραμμα.

5. Η Επιτροπή εξασφαλίζει, σε συνεργασία με τα κράτη μέλη, τη μετάβαση από τις ενέργειες που πραγματοποιήθηκαν στο πλαίσιο του προηγούμενου προγράμματος στον τομέα της εκπαίδευσης (Σωκράτης) στις ενέργειες που πρέπει να πραγματοποιηθούν στο πλαίσιο του παρόντος προγράμματος.

Άρθρο 6

Κοινές ενέργειες

Στο πλαίσιο της οικοδόμησης της Ευρώπης της γνώσης, τα μέτρα του παρόντος προγράμματος μπορούν να υλοποιηθούν με τη μορφή ενεργειών που πραγματοποιούνται από κοινού με άλλες που εμπίπτουν στο πεδίο της πολιτικής για τη γνώση, ιδίως με ενέργειες που πραγματοποιούνται στο πλαίσιο των κοινοτικών προγραμμάτων στους τομείς της επαγγελματικής κατάρτισης και της νεολαίας.

Άρθρο 7

Επιτροπή

1. Η Επιτροπή επικουρείται από μια επιτροπή που απαρτίζεται από τους αντιπροσώπους των κρατών μελών και προεδρεύεται από τον αντιπρόσωπο της Επιτροπής.

2. Η επιτροπή επικουρείται από δύο υποεπιτροπές αρμόδιες για τη σχολική εκπαίδευση και την τριτοβάθμια εκπαίδευση αντιστοίχως. Οι υποεπιτροπές απαρτίζονται από τους αντιπροσώπους των κρατών μελών. Η Επιτροπή εξασφαλίζει το συντονισμό μεταξύ της επιτροπής και των υποεπιτροπών. Ειδικά ζητήματα μπορούν να παραπέμπονται στις υποεπιτροπές για τη λήψη τελικής απόφασης.

3. Ο αντιπρόσωπος της Επιτροπής υποβάλλει στην επιτροπή σχέδιο μέτρων σχετικά με:

α) τις λεπτομέρειες εφαρμογής του προγράμματος, συμπεριλαμβανομένου, εάν χρειαστεί, του ετήσιου προγράμματος εργασίας για την πραγματοποίηση των ενεργειών του προγράμματος 7

β) τα κριτήρια που πρέπει να εφαρμόζονται για τον καθορισμό της ενδεικτικής κατανομής των κονδυλίων μεταξύ των κρατών μελών στο πλαίσιο των ενεργειών που θα αποτελούν αντικείμενο αποκεντρωμένης διαχείρισης 7

γ) τις λεπτομέρειες αξιολόγησης του προγράμματος.

4. Η επιτροπή διατυπώνει τη γνώμη της σχετικά με το σχέδιο μέσα σε προθεσμία την οποία μπορεί να καθορίζει ο πρόεδρος, σε συνάρτηση με τον επείγοντα χαρακτήρα του θέματος. Η γνώμη διατυπώνεται με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων τις οποίες καλείται να λάβει το Συμβούλιο επί προτάσεως της Επιτροπής. Κατά τις ψηφοφορίες στα πλαίσια της επιτροπής, οι ψήφοι των αντιπροσώπων των κρατών μελών σταθμίζονται όπως ορίζεται στο εν λόγω άρθρο. Ο πρόεδρος δεν λαμβάνει μέρος στην ψηφοφορία.

5. Η Επιτροπή θεσπίζει μέτρα που μπορούν να εφαρμοστούν αμέσως. Ωστόσο, εάν τα μέτρα αυτά δεν είναι σύμφωνα με τη γνώμη που διατύπωσε η επιτροπή, η Επιτροπή κοινοποιεί αμέσως τα μέτρα αυτά στο Συμβούλιο.

Σε αυτή την περίπτωση:

- η Επιτροπή μπορεί να αναβάλει την εφαρμογή των μέτρων που η ίδια αποφάσισε επί ένα μήνα κατ' ανώτατο όριο από την ημερομηνία της ανακοίνωσης,

- το Συμβούλιο, αποφασίζοντας με ειδική πλειοψηφία, μπορεί να λάβει διαφορετική απόφαση, μέσα στην προθεσμία που προβλέπεται στην πρώτη παύλα.

6. Η Επιτροπή μπορεί να ζητήσει τη γνώμη της επιτροπής σχετικά με οποιοδήποτε άλλο θέμα αφορά την υλοποίηση του παρόντος προγράμματος.

Σε αυτή την περίπτωση, ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν. Η επιτροπή διατυπώνει τη γνώμη της σχετικά με αυτό το σχέδιο μέσα σε προθεσμία την οποία μπορεί να καθορίζει ο πρόεδρος σε συνάρτηση με τον επείγοντα χαρακτήρα του θέματος και, εάν χρειαστεί, προβαίνει σε ψηφοφορία.

Η γνώμη καταχωρείται στα πρακτικά. Επιπλέον, κάθε κράτος μέλος δικαιούται να ζητήσει να καταχωρηθεί η θέση του σ' αυτά τα πρακτικά.

Η Επιτροπή λαμβάνει ιδιαίτερα υπόψη τη γνώμη που διατύπωσε η επιτροπή και την ενημερώνει σχετικά με τον τρόπο με τον οποίο έλαβε υπόψη της τη γνώμη αυτή.

Άρθρο 8

Δημοσιονομικές διατάξεις

1. Το χρηματοδοτικό πλαίσιο για την εκτέλεση του παρόντος προγράμματος για την περίοδο που αναφέρεται στο άρθρο 1, καθορίζεται σε 1 400 εκατομμύρια Ecu.

2. Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός των ορίων των δημοσιονομικών προοπτικών.

Άρθρο 9

Συνοχή και συμπληρωματικότητα

1. Η Επιτροπή εξασφαλίζει, σε συνεργασία με τα κράτη μέλη, τη συνολική συνοχή με τις άλλες κοινοτικές πολιτικές και ενέργειες. Εξασφαλίζεται ο συντονισμός μεταξύ των δραστηριοτήτων του παρόντος προγράμματος και των άλλων κοινοτικών ενεργειών, και ιδίως εκείνων που υπάγονται στον τομέα της πολιτικής της γνώσης.

Η Επιτροπή εξασφαλίζει, σε συνεργασία με τα κράτη μέλη, τη συνοχή μεταξύ της εφαρμογής του παρόντος προγράμματος και των άλλων κοινοτικών παρεμβάσεων σε θέματα εκπαίδευσης στον τομέα του πολιτισμού και των οπτικοακουστικών μέσων, της υλοποίησης της εσωτερικής αγοράς, της κοινωνίας της πληροφορίας, του περιβάλλοντος, της προστασίας των καταναλωτών, των μικρών και μεσαίων επιχειρήσεων καθώς και των κοινοτικών πολιτικών στον κοινωνικό τομέα, για την απασχόληση και για τη δημόσια υγεία.

Η Επιτροπή εξασφαλίζει την αποτελεσματική διασύνδεση του παρόντος προγράμματος και των προγραμμάτων και ενεργειών στον τομέα της εκπαίδευσης που πραγματοποιούνται στο πλαίσιο των εξωτερικών σχέσεων της Κοινότητας.

2. Η Επιτροπή και τα κράτη μέλη μεριμνούν ώστε, στο πλαίσιο της εφαρμογής της συντονισμένης στρατηγικής για την απασχόληση, τα μέτρα του παρόντος προγράμματος να υλοποιούνται με συνέπεια προς τους προσανατολισμούς που καθορίζονται ετησίως στο πλαίσιο των κατευθυντήριων γραμμών για την απασχόληση και σε συντονισμό με τις άλλες ενέργειες που συμβάλλουν στην υλοποίηση των σχεδίων δράσης.

3. Η Επιτροπή και τα κράτη μέλη μεριμνούν για την εξασφάλιση της συνοχής και της συμπληρωματικότητας μεταξύ των παρεμβάσεων που πραγματοποιούνται στο πλαίσιο του παρόντος προγράμματος και των κοινοτικών παρεμβάσεων δυνάμει των διαρθρωτικών ταμείων.

Άρθρο 10

Συμμετοχή των συνδεδεμένων χωρών της Κεντρικής και της Ανατολικής Ευρώπης (ΧΚΑΕ), της Κύπρου, της Τουρκίας και της Μάλτας

1. Το παρόν πρόγραμμα είναι ανοιχτό στη συμμετοχή των χωρών της Κεντρικής και της Ανατολικής Ευρώπης (ΧΚΑΕ), σύμφωνα με τούς όρους που προσδιορίζονται στις ευρωπαϊκές συμφωνίες ή στα πρόσθετα πρωτόκολλα, που έχουν συναφθεί ή πρόκειται να συναφθούν, σχετικά με τη συμμετοχή των χωρών αυτών στα κοινοτικά προγράμματα. Το πρόγραμμα αυτό είναι ανοικτό στη συμμετοχή της Κύπρου και χρηματοδοτείται από συμπληρωματικές πιστώσεις, με βάση τους ίδιους κανόνες με αυτούς που ισχύουν για τις χώρες της Ευρωπαϊκής Ζώνης Ελεύθερων Συναλλαγών (ΕΖΕΣ) που συμμετέχουν στον Ευρωπαϊκό Οικονομικό Χώρο (ΕΟΧ) σύμφωνα με διαδικασίες που πρόκειται να συμφωνηθούν με την εν λόγω χώρα. Το παρόν πρόγραμμα είναι επίσης ανοιχτό στη συμμετοχή της Τουρκίας, σύμφωνα με διαδικασίες που πρόκειται να θεσπιστούν με τη χώρα αυτή.

2. Το παρόν πρόγραμμα είναι επίσης ανοιχτό στη συμμετοχή της Μάλτας, σύμφωνα με διαδικασίες που πρόκειται να συμφωνηθούν με τη χώρα αυτή.

Άρθρο 11

Διεθνής συνεργασία

Η Επιτροπή θα ενισχύσει τη συνεργασία με τις τρίτες χώρες και τις αρμόδιες διεθνείς οργανώσεις, και ιδίως με το Συμβούλιο της Ευρώπης.

Άρθρο 12

Παρακολούθηση και αξιολόγηση

1. Το παρόν πρόγραμμα αποτελεί αντικείμενο αδιάλειπτης παρακολούθησης, την οποία εξασφαλίζει η Επιτροπή σε συνεργασία με τα κράτη μέλη.

Η παρακολούθηση πραγματοποιείται μέσω των εκθέσεων που αναφέρονται στην παράγραφο 3 και συγκεκριμένων δραστηριοτήτων.

2. Το παρόν πρόγραμμα αποτελεί αντικείμενο περιοδικής αξιολόγησης, την οποία εξασφαλίζει η Επιτροπή σε συνεργασία με τα κράτη μέλη. Αυτή η αξιολόγηση αποσκοπεί στο να εκτιμηθεί η αποτελεσματικότητα των δράσεων που υλοποιούνται σε σχέση με τους στόχους που αναφέρονται στο άρθρο 2 της παρούσας απόφασης.

Αυτή η αξιολόγηση θα αφορά και τη συμπληρωματικότητα των ενεργειών που υλοποιούνται στο πλαίσιο του παρόντος προγράμματος και με άλλες ενέργειες που υπάγονται σε άλλα κοινοτικά προγράμματα, ιδίως με αυτές που υποστηρίζονται από το Ευρωπαϊκό Κοινωνικό Ταμείο.

Τα αποτελέσματα των κοινοτικών μέτρων αποτελούν αντικείμενο περιοδικών εξωτερικών αξιολογήσεων με βάση κριτήρια που θα καθοριστούν σύμφωνα με τη διαδικασία του άρθρου 7 παράγραφος 3.

3. Τα κράτη μέλη διαβιβάζουν στην Επιτροπή, το αργότερο έως την 31η Δεκεμβρίου 2002 και το αργότερο έως την 30ή Ιουνίου 2005, εκθέσεις σχετικά με την εφαρμογή και τον αντίκτυπο του παρόντος προγράμματος.

4. Η Επιτροπή υποβάλλει στο Ευρωπαϊκό Κοινοβούλιο, στο Συμβούλιο, στην Οικονομική και Κοινωνική Επιτροπή και στην Επιτροπή των Περιφερειών:

- στις 30 Ιουνίου 2003 το αργότερο, την ενδιάμεση έκθεση αξιολόγησης της εφαρμογής του παρόντος προγράμματος,

- στις 31 Δεκεμβρίου 2005 το αργότερο, την έκθεση αξιολόγησης ex-post.

Άρθρο 13

Έναρξη ισχύος

Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

(1) ΕΕ L 87 της 20.4.1995, σ. 10.

(2) ΕΕ L 77 της 14.3.1998, σ. 1.

(3) ΕΕ C 30 της 28.1.1998, σ. 1.

(4) Ανακοίνωση της Επιτροπής στο Συμβούλιο «Προώθηση του επιχειρηματικού πνεύματος στην Ευρώπη: προτεραιότητες για το μέλλον» [COM(1998) 222 τελικό/2, της 21ης Απριλίου 1998].

(5) Ανακοίνωση της Επιτροπής στο Συμβούλιο, στο Ευρωπαϊκό Κοινοβούλιο, στην Οικονομική και Κοινωνική Επιτροπή και στην Επιτροπή των Περιφερειών. Για μια Ευρώπη της γνώσης, COM(97) 563 τελικό, της 12ης Νοεμβρίου 1997.

(6) «Λευκή Βίβλος: Διδασκαλία και εκμάθηση. Προς την κοινωνία της γνώσης» της Επιτροπής, Λουξεμβούργο: Υπηρεσία Επισήμων Εκδόσεων των Ευρωπαϊκών Κοινοτήτων, 1996.

(7) Πράσινη Βίβλος της Επιτροπής: Εκπαίδευση - κατάρτιση - έρευνα 7 τα εμπόδια στη διακρατική κινητικότητα, COM(96) 462 τελικό της 2ας Οκτωβρίου 1996.

(8) Πρόταση απόφασης του Ευρωπαϊκού Κοινοβουλίου και του Συμβουλίου για τη δημιουργία ενιαίου μέσου χρηματοδότησης και προγραμματισμού για την πολιτιστική συνεργασία (Πρόγραμμα «Πολιτισμός 2000»), COM(1998) 266 τελικό 7 ΕΕ C 211 της 7.7.1998, σ. 18).

(9) Πρόγραμμα δράσης 2000. Μεταρρύθμιση των διαρθρωτικών ταμείων και του Ταμείου συνοχής - Διαρθρωτική βοήθεια - Συνέχιση της προσπάθειας συνοχής - Μια νέα μεταρρύθμιση των διαρθρωτικών ταμείων, COM(1998) 131 τελικό, της 18.3.1998.

(10) ΕΕ C 102 της 4.4.1996, σ. 4.

(11) ΕΕ C 102 της 4.4.1996, σ. 1.

ΠΑΡΑΡΤΗΜΑ

I. ΕΙΣΑΓΩΓΗ

1. Οι ενέργειες που προτείνονται στο παρόν παράρτημα συμβάλλουν στην επίτευξη των στόχων που ορίζει το άρθρο 2 της απόφασης, η υλοποίηση των οποίων πραγματοποιείται μέσω κοινοτικών μέτρων του είδους που ορίζει το άρθρο 3.

2. Οι διατάξεις σχετικά με το χρονοδιάγραμμα, τις συνθήκες υποβολής αιτήσεων και τα κριτήρια επιλεξιμότητας δημοσιεύονται τακτικά από την Ευρωπαϊκή Επιτροπή ύστερα από διαβούλευση με την επιτροπή του προγράμματος, και αποτελούν τον «οδηγό του υποψηφίου για το πρόγραμμα Σωκράτης».

3. Στο πλαίσιο των δραστηριοτήτων της κινητικότητας των προσώπων, είναι απαραίτητο να εξασφαλιστεί γλωσσική προετοιμασία, προκειμένου να διαθέτουν οι δικαιούχοι τις απαραίτητες ικανότητες στη(-ις) γλώσσα(-ες) διδασκαλίας του ιδρύματος υποδοχής.

4. Κατά κανόνα, οι κοινοτικές οικονομικές ενισχύσεις που παρέχονται στα σχέδια τα οποία επιλέγονται βάσει του παρόντος προγράμματος στοχεύουν να αντισταθμίσουν εν μέρει τις δαπάνες που κρίνονται αναγκαίες για την υλοποίηση των σχεδίων και μπορούν ενδεχομένως να καλύπτουν κατ' ανώτατο όριο μια τριετή περίοδο, με επιφύλαξη της ετήσιας επανεξέτασης των αποτελεσμάτων. Μπορούν να χορηγούνται ενισχύσεις σε προκαταρκτικό στάδιο προκειμένου να υπάρχει δυνατότητα πραγματοποίησης προπαρασκευαστικών επισκέψεων για τα εν λόγω σχέδια.

5. Τα σχέδια που συντονίζουν τα πανεπιστήμια στο πλαίσιο των διαφόρων Δράσεων του προγράμματος μπορούν να αποτελούν μέρος της θεσμικής σύμβασης των εν λόγω πανεπιστημίων, που προβλέπεται στη Δράση 2.

6. Σύμφωνα με την παράγραφο 2 του άρθρου 2 της απόφασης, τα σχέδια που επιλέγονται πρέπει να συμβάλλουν στο σεβασμό της αρχής της ισότητας των ευκαιριών και να αποφεύγουν κάθε μορφή αποκλεισμού. Είναι δυνατόν να εφαρμόζονται θετικές ενέργειες σε ορισμένους τομείς στους οποίους απαιτούνται παρεμβάσεις του είδους αυτού. Εξ άλλου, δίνεται προτεραιότητα στα σχέδια που δίνουν ιδιαίτερη έμφαση στην πολυπολιτισμική πτυχή, ενώ οι ιδιαίτερες ανάγκες των ατόμων με ειδικές ανάγκες πρέπει να λαμβάνονται επίσης υπόψη κατά τον καθορισμό του ποσού των οικονομικών ενισχύσεων.

II. ΚΟΙΝΟΤΙΚΕΣ ΔΡΑΣΕΙΣ

Στο παρόν παράρτημα προβλέπονται δύο κύρια είδη δράσεων:

- οι πρώτες, δράσεις 1-3, αφορούν τα τρία θεμελιώδη στάδια της διά βίου εκπαίδευσης (σχολείο, πανεπιστήμιο κ.ά.),

- οι δεύτερες, δράσεις 4-8, αφορούν εγκάρσιες πολιτικές όπως οι γλώσσες, τα πολυμέσα και οι ανταλλαγές πληροφοριών, και τα θέματα που παρουσιάζουν οριζόντιο ενδιαφέρον όπως η καινοτομία, η διάδοση των αποτελεσμάτων, οι κοινές ενέργειες.

ΔΡΑΣΗ 1. «COMENIUS» - ΣΧΟΛΙΚΗ ΕΚΠΑΙΔΕΥΣΗ

Το πρόγραμμα Comenius στοχεύει στην ενίσχυση της ευρωπαϊκής διάστασης της σχολικής εκπαίδευσης, στην ενθάρρυνση της διακρατικής συνεργασίας και στην προώθηση των γλωσσικών γνώσεων.

Το Comenius ενθαρρύνει τη δικτύωση των συμπράξεων μεταξύ σχολικών ιδρυμάτων και των συμπράξεων κατάρτισης του εκπαιδευτικού προσωπικού έτσι ώστε να επιτρέπει τη συνεργασία σε θέματα κοινού ενδιαφέροντος, τη διάδοση της καλής πρακτικής και τη μελέτη θεμάτων της σχολικής εκπαίδευσης που αφορούν την ποιότητα και την καινοτομία. Το δίκτυο κατάρτισης του εκπαιδευτικού προσωπικού αναπτύσσεται σε στενή συνεργασία με τα πανεπιστημιακά «θεματικά δίκτυα» που προβλέπονται στη Δράση Erasmus.

Δράση 1.1. Συμπράξεις μεταξύ σχολικών ιδρυμάτων

1. Η Κοινότητα ενθαρρύνει την ίδρυση πολυμερών συμπράξεων μεταξύ των ιδρυμάτων σχολικής εκπαίδευσης, χρησιμοποιώντας τις δυνατότητες που προσφέρουν τα πολυμέσα και ευνοώντας ιδιαίτερα εκείνες που αφορούν επίσης τα ιδρύματα κατάρτισης των εκπαιδευτικών, τους φορείς αυτοδιοίκησης και τις επιχειρήσεις καθώς και τους γονείς των μαθητών.

2. Τα ιδρύματα σχολικής εκπαίδευσης που συμμετέχουν σε μια ή περισσότερες δραστηριότητες που προβλέπονται από την παρούσα δράση, παρουσιάζουν ένα «Ευρωπαϊκό πρόγραμμα ιδρύματος» το οποίο περιλαμβάνει το σύνολο των προτεινόμενων δραστηριοτήτων. Τα προγράμματα αυτά εξετάζονται από τις εθνικές δομές που συγκροτούνται σύμφωνα με το άρθρο 5 παράγραφος 3 της απόφασης με τη συμμετοχή, με σεβασμό των εθνικών συστημάτων, των οργανισμών εποπτείας σε περιφερειακό και τοπικό επίπεδο, με βάση κατευθυντήριες γραμμές τις οποίες καταρτίζει η Ευρωπαϊκή Επιτροπή σε διαβούλευση με την επιτροπή του προγράμματος.

3. Οι δραστηριότητες που είναι επιλέξιμες για την παροχή κοινοτικών ενισχύσεων μπορούν να αφορούν ιδίως:

α) συμπράξεις που περιλαμβάνουν:

- την κινητικότητα του εκπαιδευτικού προσωπικού για την προετοιμασία και την εξασφάλιση της παρακολούθησης των συμπράξεων ή για τη διδασκαλία στο εξωτερικό, συμπεριλαμβανομένων περιόδων πρακτικής άσκησης σε επιχειρήσεις,

- τη δημιουργία διδακτικού υλικού και την ανταλλαγή καλής πρακτικής,

- τη συμμετοχή των μαθητών στις δραστηριότητες των συμπράξεων, συμπεριλαμβανομένης και της κινητικότητας περιορισμένου αριθμού μαθητών 7

β) συμπράξεις που αποσκοπούν συγκεκριμένα στην προώθηση των επίσημων γλωσσών της Κοινότητας. Οι συμπράξεις αυτές μπορούν κατ' εξαίρεση να είναι διμερείς εφόσον αφορούν τις λιγότερο διαδεδομένες γλώσσες και μπορούν να περιλαμβάνουν, εκτός από τις δραστηριότητες που αναφέρονται στο στοιχείο α), και τις ανταλλαγές μεταξύ σχολείων 7

γ) σχέδια συνεργασίας που ανταποκρίνονται στις ιδιαίτερες ανάγκες των παιδιών διακινούμενων εργαζομένων, των τσιγγάνων, των ταξιδιωτών και των πλανόδιων εργαζομένων.

Δράση 1.2. Σχολικό εκπαιδευτικό προσωπικό

1. Η δράση αυτή στοχεύει να συμβάλλει στην επαγγελματική ανάπτυξη του προσωπικού που απασχολείται στον τομέα της σχολικής εκπαίδευσης μέσα από την ενίσχυση της ευρωπαϊκής διάστασης στην αρχική παιδαγωγική κατάρτιση και στη συνεχιζόμενη εκπαίδευση.

2. Η Κοινότητα υποστηρίζει πολυμερή σχέδια ιδρυμάτων και οργανισμών που συμμετέχουν στην κατάρτιση του εκπαιδευτικού προσωπικού των σχολικών ιδρυμάτων, χρησιμοποιώντας και τις δυνατότητες που παρέχουν τα πολυμέσα. Παρέχεται ενθάρρυνση στη συμμετοχή ιδρυμάτων σχολικής εκπαίδευσης και άλλων ενδιαφερόμενων συντελεστών του εκπαιδευτικού κόσμου, όπως οι εκπρόσωποι γονέων, και του κοινωνικοοικονομικού περιβάλλοντος καθώς και, ανάλογα με την περίπτωση, οργανισμών εποπτείας σε περιφερειακό και τοπικό επίπεδο.

3. Οι επιλέξιμες δραστηριότητες για κοινοτική ενίσχυση στο πλαίσιο των συμπράξεων που προαναφέρθηκαν μπορούν να αφορούν ιδίως:

α) τη δημιουργία ή/και την προσαρμογή διδακτικής ύλης, παιδαγωγικού υλικού ή «ευρωπαϊκών ενοτήτων» 7

β) θέματα που έχουν σχέση με διαχείριση ιδρυμάτων σχολικής εκπαίδευσης 7

γ) την κινητικότητα του εκπαιδευτικού προσωπικού των σχολικών ιδρυμάτων - μελλοντικού ή ήδη εργαζόμενου προσωπικού - με σκοπό την αρχική ή τη συνεχή κατάρτιση στον παιδαγωγικό τομέα, συμπεριλαμβονομένων περιόδων πρακτικής άσκησης και βοηθών σε γλώσσες σε σχολές ή ιδρύματα εκπαίδευσης ενηλίκων 7

δ) θέματα ειδικής κατάρτισης για την ένταξη των παιδιών των διακινούμενων εργαζομένων, των τσιγγάνων, των ταξιδιωτών και των πλανόδιων εργαζομένων.

ΔΡΑΣΗ 2. «ERASMUS» - ΤΡΙΤΟΒΑΘΜΙΑ ΕΚΠΑΙΔΕΥΣΗ

Το πρόγραμμα Erasmus στοχεύει στην ενίσχυση της ευρωπαϊκής διάστασης της τριτοβάθμιας εκπαίδευσης σε όλα τα επίπεδα και στην ενθάρρυνση της διακρατικής συνεργασίας μεταξύ πανεπιστημίων.

Τα πανεπιστήμια που συμμετέχουν συνάπτουν «θεσμικές συμβάσεις» με την Ευρωπαϊκή Επιτροπή, οι οποίες περιλαμβάνουν το σύνολο των εγκεκριμένων δραστηριοτήτων.

Το Erasmus επίσης ενθαρρύνει την ίδρυση και την παγίωση θεματικών δικτύων που επιτρέπουν στα πανεπιστήμια να συνεργάζονται σε θέματα που αφορούν ένα ή πολλά μαθήματα ή σε θέματα κοινού ενδιαφέροντος με σκοπό να διευκολύνεται η διάδοση των καλών πρακτικών, να μελετηθούν τα θέματα που αφορούν την ποιότητα και την καινοτομία στην τριτοβάθμια εκπαίδευση, να βελτιωθούν οι παιδαγωγικές μέθοδοι και να δοθούν ερεθίσματα για την ανάπτυξη κοινών προγραμμάτων και εξειδικευμένων κύκλων μαθημάτων. Ευνοείται η συμμετοχή εκπροσώπων επιστημονικών συλλόγων, επαγγελματικών ενώσεων και του κοινωνικοοικονομικού κόσμου.

Δράση 2.1. Η ευρωπαϊκή πανεπιστημιακή συνεργασία

1. Η Κοινότητα υποστηρίζει δραστηριότητες διαπανεπιστημιακής συνεργασίας, τις οποίες διεξάγουν πανεπιστήμια σε σε συνεργασία με εταίρους σε άλλα κράτη μέλη με τη συμμετοχή, ενδεχομένως, και άλλων ενδιαφερόμενων συντελεστών από το εκπαιδευτικό και το κοινωνικοοικονομικό περιβάλλον.

2. Οι παρακάτω δραστηριότητες διαπανεπιστημιακής συνεργασίας οι οποίες θα πρέπει, στο μέτρο του δυνατού, να χρησιμοποιούν τις δυνατότητες που παρέχουν τα πολυμέσα, είναι επιλέξιμες για τη χορήγηση κοινοτικής ενίσχυσης στο πλαίσιο της «θεσμικής σύμβασης» που προαναφέρθηκε:

α) η οργάνωση της κινητικότητας των σπουδαστών, των διδασκόντων και άλλων μελών του πανεπιστημιακού προσωπικού που εμπλέκονται στην ευρωπαϊκή συνεργασία 7

β) η από κοινού ανάπτυξη και υλοποίηση προγραμμάτων σπουδών, ενοτήτων, εντατικών προγραμμάτων ή άλλων δραστηριοτήτων σχετικά με τη διδακτική ύλη, ιδίως πολυεπιστημονικών, και συμπεριλαμβανομένης της διδασκαλίας ορισμένων μαθημάτων σε άλλες γλώσσες 7

γ) η παγίωση του ευρωπαϊκού συστήματος ακαδημαϊκών μονάδων μεταφερόμενων σε όλη την κοινότητα (ECTS), το οποίο αποσκοπεί στη διευκόλυνση της ακαδημαϊκής αναγνώρισης.

Δράση 2.2. Η κινητικότητα των σπουδαστών και του διδακτικού προσωπικού της τριτοβάθμιας εκπαίδευσης

1. Η Κοινότητα ευνοεί την κινητικότητα των σπουδαστών και του διδακτικού προσωπικού μεταξύ των κρατών μελών, που οργανώνεται στο πλαίσιο των «θεσμικών συμβάσεων».

2. Οι σπουδαστές που βρίσκονται σε κινητικότητα, και πραγματοποιούν σημαντικές περιόδους σπουδών σε ένα άλλο κράτος μέλος οι οποίες αναγνωρίζονται πλήρως σύμφωνα με διαπανεπιστημιακές συμφωνίες που αποτελούν τμήμα των θεσμικών συμβάσεων, θεωρούνται ως σπουδαστές του Erasmus, ανεξαρτήτως της χορήγησης ή όχι μιας «υποτροφίας Erasmus» σύμφωνα με το σημείο 3 παραπάνω. Τα πανεπιστήμια υποδοχής δεν επιβαρύνουν τους σπουδαστές Erasmus με δικαιώματα εγγραφής, ενώ τα δάνεια ή οι υποτροφίες τις οποίες ενδεχομένως λαμβάνουν οι σπουδαστές εξακολουθούν στη διάρκεια της διαμονής τους στο εξωτερικό.

3. Η Κοινότητα ενθαρρύνει την κινητικότητα των σπουδαστών και του διδακτικού προσωπικού μέσω οικονομικής υποστήριζης από το Erasmus.

ΔΡΑΣΗ 3. «GRUNDTVIG» - ΑΛΛΕΣ ΕΚΠΑΙΔΕΥΤΙΚΕΣ ΟΔΟΙ

Η δράση Grundtvig αποσκοπεί στην προώθηση της διά βίου μάθησης, παρέχοντας ιδίως, συμπληρωματικά προς τις δράσεις 1 (σχολεία) και 2 (πανεπιστήμια), άλλες εκπαιδευτικές οδούς σε όλους τους πολίτες που επιθυμούν να αποκτήσουν νέες γνώσεις. Η δράση απευθύνεται κυρίως στα άτομα που έχουν εγκαταλείψει το σύστημα σχολικής εκπαίδευσης χωρίς επαρκή βασική κατάρτιση και στα άτομα που επιθυμούν να ξεκινήσουν ή να συνεχίσουν τις σπουδές τους σε επίσημη βάση μετά από ορισμένη περίοδο απομάκρυνσής τους από τα εκπαιδευτικά συστήματα καθώς και στους ενήλικες που επιθυμούν να αποκτήσουν νέες γνώσεις ή να βελτιώσουν τις γνώσεις ή να βελτιώσουν τις γνώσεις τους για προσωπικούς σκοπούς.

Η δράση Grundtvig ενθαρρύνει συνεπώς την ίδρυση ευρωπαϊκών δικτύων που στοχεύουν στην ενίσχυση των δεσμών μεταξύ των διαφόρων φορέων που δραστηριοποιούνται σε αυτόν τον τομέα, σε τρόπο ώστε να τους δοθεί η δυνατότητα να συνεργαστούν σε μια περισσότερο βίωσιμη βάση σε θέματα κοινού ενδιαφέροντος.

Δράση 3.1. Νέες εκπαιδευτικές προσεγγίσεις

1. Η παρούσα δράση στοχεύει να ενθαρρύνει κάθε πρωτοβουλία που έχει ως στόχο την ανάπτυξη εκπαιδευτικών μεθόδων που θα είναι πιο ευέλικτες, λιγότερο επίσημες και καλύτερα προσαρμοσμένες στις ιδιαίτερες ανάγκες κάθε ατόμου που επιθυμεί να αποκτήσει νέες αναγνωρισμένες ικανότητες ή προσόντα.

2. Κοινοτικές οικονομικές ενισχύσεις μπορούν να χορηγούνται ιδίως σε σχέδια που αποσκοπούν:

α) στο σχεδιασμό νέων εκπαιδευτικών προσεγγίσεων, ιδίως με την προσφυγή στη χρήση πολυμέσων 7

β) στην ανάπτυξη προσαρμοσμένου διδακτικού υλικού 7

γ) στην διάδοση καινοτόμων προσεγγίσεων και καλής πρακτικής 7

δ) στην ανάπτυξη μηχανισμών αναγνώρισης, επικύρωσης ή πιστοποίησης των ικανοτήτων που αποκτώνται με τον τρόπο αυτό 7

ε) στην κατάρτιση του εκπαιδευτικού προσωπικού που εργάζεται σ' αυτόν τον τομέα.

Δράση 3.2. Εκπαίδευση των ενηλίκων

1. Η παρούσα δράση έχει ως στόχο να βελτιώσει την ποιότητα της εκπαίδευσης που παρέχεται στους εκπαιδευόμενους ενηλίκους, ιδίως χάρη στην ενίσχυση της συνεργασίας μεταξύ των διαφόρων οργανισμών που δραστηριοποιούνται σε αυτόν τον τομέα και να ενισχύσει την ευρωπαϊκή διάσταση της εκπαίδευσης των ενηλίκων υπογραμμίζοντας τον πλούτο που συνιστά η γλωσσική και πολιτιστική πολυμορφία των λαών και αναπτύσσοντας έτσι το αίσθημά τους ότι ανήκουν σε μία ευρωπαϊκή κοινωνία.

2. Η Κοινότητα υποστηρίζει σχέδια που αναπτύσσονται από πολυμερείς συμπράξεις που αποσκοπούν ιδίως:

α) στην ενθάρρυνση της ζήτησης για μάθηση σε ατομικό επίπεδο από τους ενηλίκους, έτσι ώστε να εξακολουθούν να παραμένουν δραστήριοι συντελεστές σε μια κοινωνία που βρίσκεται σε πλήρη εξέλιξη 7

β) στην ανάπτυξη υπηρεσιών υποστήριξης για τους εκπαιδευόμενους ενηλίκους και για τους υπεύθυνους παροχής αυτής της εκπαίδευσης 7

γ) στη δημιουργία διδακτικού υλικού που να μπορεί να προσαρμόζεται στις μεθόδους μάθησης με πολυμέσα και στη διευκόλυνση της ανταλλαγής καλής πρακτικής 7

δ) στην ανάπτυξη μηχανισμών αναγνώρισης, επικύρωσης ή πιστοποίησης των γνώσεων που αποκτώνται 7

ε) στην παροχή καλύτερης κατάρτισης στο εκπαιδευτικό προσωπικό που εργάζεται σ' αυτόν τον τομέα.

Δράση 4. «LINGUA» - ΔΙΔΑΣΚΑΛΙΑ ΚΑΙ ΕΚΜΑΘΗΣΗ ΓΛΩΣΣΩΝ

1. Στόχος της παρούσας δράσης είναι να δώσει τη δυνατότητα στην Ευρωπαϊκή Επιτροπή, σε σύμπραξη με τα κράτη μέλη, να εξασφαλίζει το συντονισμό και την ενίσχυση των μέτρων που αφορούν την εκμάθηση γλωσσών, με στόχο να προωθήσουν και να διατηρήσουν τη γλωσσική πολυμορφία στο πλαίσιο της Κοινότητας, να συμβάλει στη βελτίωση της ποιότητας της εκπαίδευσης και της εκμάθησης γλωσσών, και να διευκολύνει την πρόσβαση στις δυνατότητες εκμάθησης των κατάλληλων γλωσσών για τις ανάγκες του κάθε ατόμου σε όλη τη διάρκεια της ζωής του.

2. Στο πλαίσιο αυτό, η διδασκαλία γλωσσών στοχεύει στη διδασκαλία και στην εκμάθηση όλων των επίσημων γλωσσών της Κοινότητας ως ξένων γλωσσών, συμπεριλαμβανομένης της ιρλανδικής και της λουξεμβουργιανής γλώσσας. Ολόκληρο το πρόγραμμα δίνει ιδιαίτερη προσοχή στην προώθηση της γνώσης των επίσημων γλωσσών που χρησιμοποιούνται λιγότερο και διδάσκονται λιγότερο στην Κοινότητα.

3. Με βάση την παρούσα δράση, μπορούν να χορηγούνται κοινοτικές οικονομικές ενισχύσεις σε διακρατικά σχέδια και δραστηριότητες γενικού εύρους για την εκμάθηση γλωσσών, όπως π.χ.:

- δραστηριότητες ευαισθητοποίησης 7

- δραστηριότητες που αποσκοπούν στην προώθηση ή/και στη διάδοση καινοτομιών όπως η πρόωρη εκμάθηση γλωσσών ή η κατανόηση πολλών γλωσσών 7

- η ανάπτυξη και η ανταλλαγή διδακτικής ύλης, καινοτόμου διδακτικού υλικού και μεθόδων και εργαλείων αναγνώρισης των γλωσσικών κεκτημένων 7

- η δικτύωση των εθνικών, περιφερειακών ή τοπικών κέντρων (εκπαιδευτικών) πόρων.

Δράση 5. «ATLAS» - ΕΚΠΑΙΔΕΥΣΗ ΚΑΙ ΠΟΛΥΜΕΣΑ

1. Η παρούσα δράση έχει ως στόχο να εξασφαλίσει το συντονισμό και την ενίσχυση των μέτρων που αφορούν την ανοικτή και εξ αποστάσεως εκπαίδευση, καθώς και τη χρήση των νέων τεχνολογιών πληροφορίας και επικοινωνίας και των πολυμέσων στον εκπαιδευτικό τομέα. Όλα τα μέσα αυτά εντάσσονται σε μια διττή προοπτική: να δοθεί ενθάρρυνση στη βελτιωμένη κατανόηση και σε μια κριτική και υπεύθυνη χρήση των εργαλείων και των μεθόδων με χρήση των νέων τεχνολογιών, και να ενισχυθεί σε ευρωπαϊκή κλίμακα η πρόσβαση σε μια βελτιωμένη προσφορά και διαθεσιμότητα εκπαιδευτικών πόρων.

2. Με βάση την παρούσα δράση, μπορούν να χορηγούνται κοινοτικές οικονομικές ενισχύσεις σε διακρατικά σχέδια και δραστηριότητες γενικού εύρους για τη χρήση νέων τεχνολογιών ή/και για την ανάπτυξη της ανοικτής και της εξ αποστάσεως εκπαίδευσης, κυρίως σύμφωνα με τρεις μορφές δράσης:

- σχέδια και μελέτες που αφορούν την κατανόηση των καινοτόμων διαδικασιών και τη θέσπιση κριτηρίων ποιότητας, ιδίως σε ό,τι αφορά τα εκπαιδευτικά προϊόντα πολυμέσων 7

- σχέδια ανάπτυξης πειραματικών ενοτήτων, μεθόδων και πόρων πολυμέσων 7

- σχέδια που αποσκοπούν στην ανάπτυξη υπηρεσιών και συστημάτων πληροφόρησης σχετικά με τα υπάρχοντα εκπαιδευτικά πολυμέσα καθώς και συστημάτων επικοινωνίας που θα στηρίζουν την ανταλλαγή ιδεών και εμπειριών, συμπεριλαμβανομένης της σύνδεσης σε δίκτυο των κέντρων πόρων, των εμπειρογνωμόνων, των υπεύθυνων λήψης αποφάσεων και των συντονιστών των σχεδίων, για θέματα κοινού ενδιαφέροντος.

ΔΡΑΣΗ 6. ΠΑΡΑΤΗΡΗΣΗ ΚΑΙ ΚΑΙΝΟΤΟΜΙΑ

Δράση 6.1. Παρατήρηση των συστημάτων και πολιτικών στον τομέα της εκπαίδευσης

1. Η παρούσα δράση συμβάλλει, με την ανταλλαγή πληροφοριών και εμπειριών, στη διαφάνεια των εκπαιδευτικών συστημάτων στην Ευρώπη και μετατρέπει τα ιδιαίτερα χαρακτηριστικά των εθνικών συστημάτων σε πηγή ποιότητας της εκπαίδευσης.

Η δράση συτή βασίζεται σε διάφορες δραστηριότητες παρατήρησης, που συνδέονται και υποστηρίζονται από την Κοινότητα:

- δημιουργία κοινοτικών σημείων αναφοράς 7

- παραγωγή δεικτών και αξιολόγηση της ποιότητας της εκπαίδευσης, ιδίως με τη σύνδεση σε δίκτυο των ενδιαφερόμενων οργανισμών και δοκιμαστικών σχεδίων 7

- δημιουργία και συντήρηση βάσεων δεδομένων σχετικά με καινοτόμες εμπειρίες:

- σύνδεση των οργανισμών που είναι επιφορτισμένοι με την ανάλυση των συστημάτων και πολιτικών στον τομέα της εκπαίδευσης 7

- μελέτες και δοκιμαστικά σχέδια σχετικά με την αναγνώριση των πτυχίων και των τίτλων σπουδών και των περιόδων που πραγματοποιούνται σε άλλο κράτος μέλος στα διάφορα επίπεδα της εκπαίδευσης.

2. Κοινοτικές ενισχύσεις χορηγούνται επίσης:

- στο δίκτυο πληροφόρησης για την εκπαίδευση στην Ευρώπη «Eurydice», που αποτελείται από την ευρωπαϊκή μονάδα και τις εθνικές μονάδες και έχει ιδρυθεί από την Ευρωπαϊκή Επιτροπή και τα κράτη μέλη αντίστοιχα, έτσι ώστε να του παρέχεται η δυνατότητα να συμβάλει πλήρως στην εφαρμογή της παρούσας δράσης 7

- για την οργάνωση και τη συμμετοχή στις πολυμερείς επισκέψεις μελέτης «Arion» 7

- στο κοινοτικό δίκτυο των εθνικών κέντρων πληροφόρησης για την αναγνώριση των ακαδημαϊκών τίτλων «Naric», έτσι ώστε να μπορούν να πραγματοποιηθούν εντατικές ανταλλαγές πληροφοριών μεταξύ των κόμβων του δικτύου και να ξεκινήσουν δοκιμαστικά σχέδια σε θέματα κοινού ενδιαφέροντος με στόχο τη διευκόλυνση της αναγνώρισης.

3. Κατά την εφαρμογή της δράσης εξασφαλίζεται η στενή συνεργασία με τη Στατιστική Υπηρεσία των Ευρωπαϊκών Κοινοτήτων (Eurostat).

Δράση 6.2. Νέες καινοτόμοι πρωτοβουλίες

Πέρα από τις δραστηριότητες συνεργασίας που προβλέπονται στις διάφορες δράσεις του παρόντος προγράμματος, η Κοινότητα υποστηρίζει διακρατικά σχέδια με στόχο τη δημιουργία καινοτομιών που επικεντρώνονται σε έναν ή περισσότερους εκπαιδευτικούς τομείς. Τα θέματα προτεραιότητας επανεξετάζονται τακτικά έτσι ώστε να μπορούν να προσαρμόζονται στις νέες ανάγκες που θα εμφανιστούν στη διάρκεια όλης της περιόδου που καλύπτει το παρόν πρόγραμμα.

ΔΡΑΣΗ 7. ΚΟΙΝΕΣ ΔΡΑΣΕΙΣ

1. Όσον αφορά τις κοινές δράσεις που προβλέπονται από το άρθρο 6 της παρούσας απόφασης, μπορεί να χορηγηθεί κοινοτική υποστήριξη σε δραστηριότητες που πραγματοποιούνται από κοινού με άλλες και οι οποίες αφορούν την πολιτική της γνώσης, ιδίως σε κοινοτικά προγράμματα στον τομέα της επαγγελματικής κατάρτισης και της νεότητας με σκοπό να διευρυνθεί η πρόσβαση στη γνώση.

2. Αυτός ο συντονισμός μεταξύ των τριών προγραμμάτων μπορεί να πραγματοποιηθεί μέσω κονών προσκλήσεων υποβολής προτάσεων. Στο πλαίσιο αυτό, η Ευρωπαϊκή Επιτροπή σκοπεύει να αναπτύξει ιδίως έναν κοινό μηχανισμό πληροφόρησης και παρατήρησης της καλής πρακτικής στον τομέα των γνώσεων καθώς και κοινές ενέργειες σχετικά με τα πολυμέσα στην εκπαίδευση και στην κατάρτιση. Τα σχέδια αυτά μπορούν να περιλαμβάνουν ένα φάσμα ενεργειών που αφορούν πολλούς τομείς, ένας από τους οποίους είναι η εκπαίδευση. Συμπληρωματική υποστήριξη μπορεί να δοθεί από διάφορα κοινοτικά προγράμματα.

3. Εγκρίνονται τα κατάλληλα μέτρα, μεταξύ των οποίων ιδίως η ίδρυση «ευρωπαϊκών πόλων γνώσης» με σκοπό να εξασφαλίζεται, σε περιφερειακό και τοπικό επίπεδο, η επαφή και η διαντίδραση μεταξύ των φορέων που συμμετέχουν στο παρόν πρόγραμμα και στα προγράμματα που στοχεύουν στην επαγγελματική κατάρτιση και τη νεότητα, συμβάλλοντας έτσι στην εφαρμογή μιας πολιτικής για τη διά βίου μάθηση στις σχετικές περιφέρειες και τοπικές κοινότητες.

ΔΡΑΣΗ 8. ΣΥΝΟΔΕΥΤΙΚΑ ΜΕΤΡΑ

1. Μπορούν να χορηγούνται οικονομικές ενισχύσεις σε πρωτοβουλίες που στοχεύουν στην προώθηση των στόχων του παρόντος προγράμματος, εφόσον οι εν λόγω πρωτοβουλίες είναι επιλέξιμες βάσει άλλων ενεργειών του προγράμματος. Μπορούν ιδίως να λάβουν κοινοτική υποστήριξη:

- δραστηριότητες ευαισθητοποίησης για την προώθηση της συνεργασίας στον τομέα της εκπαίδευσης, συμπεριλαμβανομένης στη υποστήριξης στη διοργάνωση του διαγωνισμού «η Ευρώπη στο σχολείο» σε συνεργασία με το Συμβούλιο της Ευρώπης 7

- δραστηριότητες που στοχεύουν στην κατάρτιση των ατόμων που συμμετέχουν στη διαχείριση σχεδίων ευρωπαϊκής συνεργασίας στον εκπαιδευτικό τομέα 7

- διακρατικές δραστηριότητες που διεξάγουν ενώσεις και άλλοι μη κυβερνητικοί οργανισμοί που δραστηριοποιούνται στον εκπαιδευτικό τομέα 7

- συνέδρια και επιστημονικές συναντήσεις με θέμα τις καινοτομίες στους τομείς που περιλαμβάνει το πρόγραμμα 7

- μέτρα ανάδειξης και διάδοσης των αποτελεσμάτων των σχεδίων και των δραστηριοτήτων που πραγματοποιούνται με την υποστήριξη του παρόντος προγράμματος ή της προηγούμενης φάσης του, και μέσω μηχανισμών όπως το σύστημα ενημέρωσης Ortelius.

2. Μπορούν να προβλέπονται κοινοτικές ενισχύσεις με στόχο να εξασφαλίζονται οι δραστηριότητες πληροφόρησης που είναι απαραίτητες για την εφαρμογή του προγράμματος, να υποστηρίζονται οι δραστηριότητες των ολοκληρωμένων δομών διαχείρισης που καταρτίζουν τα κράτη μέλη σύμφωνα με το άρθρο 5 της απόφασης, και να εξασφαλίζεται ένας αποτελεσματικός μηχανισμός παρακολούθησης και αξιολόγησης των ενεργειών που περιλαμβάνονται στο παρόν παράρτημα.

3. Κατά την υλοποίηση του προγράμματος, η Ευρωπαϊκή Επιτροπή μπορεί να προσφύγει σε οργανισμούς τεχνικής βοήθειας, με χρηματοδότηση που θα αντληθεί από το συνολικό χρηματοδοτικό πλαίσιο του προγράμματος. Η Επιτροπή μπορεί επίσης, υπό τους ίδιους όρους, να προσφύγει σε εμπειρογνώμονες. Επιπλέον, μπορεί να προβεί σε κάθε μελέτη αξιολόγησης και να διοργανώσει σεμινάρια, συνέδρια ή άλλες συναντήσεις που θα συμβάλουν στην υλοποίηση του προγράμματος. Η Επιτροπή μπορεί επίσης να πραγματοποιήσει ενέργειες πληροφόρησης, δημοσίευσης και διάδοσης.

III. ΔΙΑΔΙΚΑΣΙΕΣ ΥΠΟΒΟΛΗΣ ΚΑΙ ΕΠΙΛΟΓΗΣ ΤΩΝ ΣΧΕΔΙΩΝ

Οι τρόποι πρότασης και επιλογής των σχεδίων που προβλέπονται στο παρόν παράρτημα είναι οι εξής:

1. Οι αιτήσεις οικονομικής υποστήριξης για τα σχέδια που προβλέπονται στις δράσεις 1.1 και 1.2 σημείο 3 στοιχείο γ), που θεωρούνται αποκεντρωμένες, καθώς και για το σύνολο των προπαρασκευαστικών επισκέψεων, με εξαίρεση εκείνες που προβλέπονται στο πλαίσιο της δράσης 2, υποβάλλονται στις ολοκληρωμένες δομές διαχείρισης τις οποίες ορίζουν τα κράτη μέλη σύμφωνα με το άρθρο 5 παράγραφος 3 της απόφασης. Οι δομές αυτές οργανώνουν την επιλογή των σχεδίων και χορηγούν οικονομική υποστήριξη στα σχέδια που επιλέγονται σύμφωνα με τους γενικούς προσανατολισμούς που ορίζει το άρθρο 7 παράγραφος 3 της απόφασης.

2. Η χορήγηση οικονομικών ενισχύσεων κινητικότητας που προβλέπονται στη δράση 2.2 σημείο 3 στους σπουδαστές και στο διδακτικό προσωπικό στο πλαίσιο των θεσμικών συμβάσεων που προβλέπονται στη δράση 2.1 πραγματοποιείται από τις ολοκληρωμένες δομές διαχείρισης τις οποίες ορίζουν τα κράτη μέλη σύμφωνα με το άρθρο 5 παράγραφος 3 της απόφασης, βάσει των γενικών προσανατολισμών που ορίζει το άρθρο 7 παράγραφος 3 της απόφασης.

3. Οι αιτήσεις οικονομικής υποστήριξης για τα σχέδια που προβλέπονται στα άλλα μέρη του προγράμματος και τα οποία θεωρούνται ως κεντρικά διαχειριζόμενα, υποβάλλονται στην Ευρωπαϊκή Επιτροπή η οποία τις κοινοποιεί στις ολοκληρωμένες δομές διαχείρισης. Οι αποφάσεις σχετικά με την οικονομική υποστήριξη των σχεδίων λαμβάνονται από την Ευρωπαϊκή Επιτροπή, ύστερα από διαβούλευση με την επιτροπή, σύμφωνα με το άρθρο 7 παράγραφος 6 της απόφασης.

IV. ΟΙΚΟΝΟΜΙΚΕΣ ΔΙΑΤΑΞΕΙΣ

1. Τα κοινοτικά κεφάλαια που προορίζονται για την οικονομική υποστήριξη των δράσεων 1.1, 1.2 σημείο 3 στοιχείο γ) και 2.2 σημείο 3 κατανέμονται μεταξύ των κρατών μελών σύμφωνα με τους τύπους που αναφέρονται στο σημείο 5 παρακάτω.

2. Η διοίκηση των κοινοτικών κεφαλαίων που κατανέμονται με τον τρόπο αυτό πραγματοποιείται από τις εθνικές δομές που προβλέπονται από το άρθρο 5 παράγραφος 3 της απόφασης. Οι εν λόγω δομές εξασφαλίζουν και το συντονισμό με τους διαθέσιμους οικονομικούς πόρους στα κράτη μέλη με στόχο να ενθαρρύνεται η συμμετοχή σε δραστηριότητες ευρωπαϊκής συνεργασίας.

3. Η Ευρωπαϊκή Επιτροπή, σε συνεργασία με τα κράτη μέλη, λαμβάνει τα απαραίτητα μέτρα για να ενθαρρύνει την ισόρροπη συμμετοχή σε κοινοτικό, εθνικό και περιφερειακό επίπεδο και, στην περίπτωση της τριτοβάθμιας εκπαίδευσης, σε ό,τι αφορά τους κλάδους σπουδών. Το τμήμα που προορίζεται για τα μέτρα αυτά δεν μπορεί να υπερβαίνει το 10 % του ετήσιου προϋπολογισμού που χορηγείται για τη χρηματοδότηση καθεμιάς από τις εν λόγω δράσεις.

4. Για να εξασφαλίζεται η ευρύτερη δυνατή συμμετοχή σε κάθε κράτος μέλος και η αποτελεσματική παρακολούθηση και ανταλλαγή εμπειριών μεταξύ των σχεδίων και των δραστηριοτήτων που υποστηρίζονται, οι εθνικές δομές ενθαρρύνονται να συνεργάζονται στενά με τις οικείες αρχές στο περιφερειακό και τοπικό επίπεδο των αντίστοιχων χωρών τους. Οι εθνικές δομές μπορούν να λάβουν, σε συνεργασία με την Ευρωπαϊκή Επιτροπή, πρωτοβουλίες για να προωθήσουν την ισόρροπη συμμετοχή των διαφόρων ιδρυμάτων σε εθνικό ή περιφερειακό επίπεδο, ιδίως με τη διάδοση πληροφοριών και με ενέργειες ευαισθητοποίησης.

5. Τύπος κατανομής για:

τη δράση 1.1

τη δράση 1.2 σημείο 3 στοιχείο γ)

τη δράση 2.2 σημείο 3

α) ένα ελάχιστο ποσό το οποίο καθορίζεται σύμφωνα με το διαθέσιμο προϋπολογισμό χορηγείται σε κάθε κράτος μέλος 7

β) το υπόλοιπο χορηγείται στα διάφορα κράτη μέλη σε συνάρτηση με τα εξής:

i) το κατά κεφαλή ακαθάριστο εσωτερικό προϊόν της χώρας,

ii) την απόσταση μεταξύ του κράτους μέλους προέλευσης και του κράτους μέλους υποδοχής,

iii) τον αριθμό σε κάθε χώρα:

- των μαθητών και εκπαιδευτικών της χώρας που φοιτούν σε ιδρύματα σχολικής εκπαίδευσης, για τις δράσεις 1.1 και 1.2 σημείο 3 στοιχείο γ),

- των σπουδαστών της τριταβάθμιας εκπαίδευσης, για τη δράση 2.2 σημείο 3 (σπουδαστές). Ο αριθμός των πτυχιούχων μπορεί επίσης να ληφθεί υπόψη,

- των διδασκόντων της τριτοβάθμιας εκπαίδευσης, για τη δράση 2.2 σημείο 3 (εκπαιδευτικοί).

6. Οι διατάξεις σχετικά με την κατανομή των κοινοτικών κεφαλαίων που θα χρησιμοποιηθούν από τα κράτη μέλη για την υποστήριξη των προπαρασκευαστικών επισκέψεων αποφασίζονται από την Ευρωπαϊκή Επιτροπή ύστερα από διαβούλευση με την επιτροπή, σύμφωνα με το άρθρο 7 παράγραφος 6 της απόφασης.

V. ΟΡΙΣΜΟΙ

Για τους σκοπούς του παρόντος προγράμματος, νοούνται ως:

- «διά βίου εκμάθηση»: οι ευκαιρίες εκπαίδευσης και κατάρτισης που προσφέρονται σε ένα άτομο σε όλη τη διάρκεια της ζωής του έτσι ώστε να του επιτρέπουν τη μόνιμη ενημέρωση των γνώσεων και των δεξιοτήτων του 7

- «υπεύθυνοι λήψης αποφάσεων»: ιδίως το προσωπικό που έχει καθήκοντα διεύθυνσης, αξιολόγησης, κατάρτισης, προσανατολισμού ή επιθεώρησης στον τομέα της εκπαίδευσης, οι υπεύθυνοι στον τομέα αυτό σε τοπικό, περιφερειακό και εθνικό επίπεδο και μέσα στα υπουργεία 7

- «ανοικτή και εξ αποστάσεως εκπαίδευση»: κάθε μορφή εκπαίδευσης που περιλαμβάνει: τη χρήση τεχνολογιών και υπηρεσιών πληροφορικής και επικοινωνίας, με παραδοσιακή ή προηγμένη μορφή, και η υποστήριξη με συμβουλές και εξατομικευμένη διδασκαλία 7

- «μαθητής»: τα πρόσωπα τα οποία είναι εγγεγραμμένα προς τούτο σε σχολικό ίδρυμα 7

- «διδάσκων/εκπαιδευτικό προσωπικό»: τα πρόσωπα τα οποία, λόγω των καθηκόντων τους, λαμβάνουν μέρος άμεσα στην εκπαιδευτική διαδικασία στα κράτη μέλη, ανάλογα με την οργάνωση του αντίστοιχου εκπαιδευτικού τους συστήματος 7

- «επιχείρηση»: όλες οι επιχειρήσεις του ιδιωτικού ή δημόσιου τομέα, ανεξαρτήτως μεγέθους, νομικής μορφής και οικονομικού κλάδου στον οποίο δραστηριοποιούνται, και όλες οι μορφές οικονομικής δραστηριότητας, συμπεριλαμβανομένης της κοινωνικής οικονομίας 7

- «σχολικό ίδρυμα» ή «σχολείο»: όλοι οι τύποι ιδρυμάτων σχολικής εκπαίδευσης, οποιαδήποτε και αν είναι η διδασκαλία, γενική (προσχολική, πρωτοβάθμια ή δευτεροβάθμια), επαγγελματική ή τεχνική 7

- «σπουδαστής»: τα πρόσωπα που είναι εγγεγραμμένα στα πανεπιστήμια, οποιοσδήποτε και αν είναι ο τομέας σπουδών, για να παρακολουθήσουν τριτοβάθμιες σπουδές προς απόκτηση αναγνωρισμένου τίτλου ή πτυχίου κύκλου σπουδών, συμπεριλαμβανομένου του διδακτορικού τίτλου 7

- «εικονική κινητικότητα»: το σύνολο των μέσων, των μεθόδων, των υπηρεσιών και των προσομοιώσεων που επιτρέπουν, μέσω των τεχνολογιών πληροφορικής και των δικτύων τηλεπικοινωνιών, την πρόσβαση σε πληροφορίες που είναι διαθέσιμες σε άλλους χώρους, την ανταλλαγή ιδεών και γεωγραφικά απομακρυσμένους εταίρους 7

- «κοινωνικοί εταίροι»: σε εθνικό επίπεδο: οι οργανώσεις των εργοδοτών και των εργαζομένων σύμφωνα με τις εθνικές νομοθεσίες ή/και πρακτικές 7 σε κοινοτικό επίπεδο: οι οργανώσεις των εργοδοτών και των εργαζομένων που συμμετέχουν στον κοινωνικό διάλογο σε κοινοτικό επίπεδο 7

- «ευρωπαϊκός πόλος γνώσης»: μηχανισμός ομαδοποίησης, σε περιφερειακό ή σε τοπικό επίπεδο, των συντελεστών που συμμετέχουν στα κοινοτικά προγράμματα στους τομείς της εκπαίδευσης, της επαγγελματικής κατάρτισης και της νεολαίας, με στόχο την ενίσχυση των πολιτικών στον τομέα της διά βίου μάθησης σε περιφερειακό και τοπικό επίπεδο, ιδίως με τη διευκόλυνση της διάδοσης πληροφοριών και αποτελεσμάτων και με την προώθηση της δραστήριας συνεργασίας μέσω των τριών προγραμμάτων 7

- «κοινοτικά σημεία αναφοράς»: το σύνολο των εργασιών ανάλυσης, μελετών, ερευνών και καταγραφής της καλής πρακτικής που επιτρέπουν σε ένα συγκεκριμένο θέμα ή τομέα να προσδιοριστεί, σε κοινοτικό επίπεδο, η σχετική θέση των διαφόρων κρατών μελών και η επιτευχθείσα πρόοδος 7

- «πανεπιστήμιο»: όλοι οι τύποι ιδρυμάτων τριτοβάθμιας εκπαίδευσης που μεταδίδουν γνώσεις ή απονέμουν τίτλους αυτού του επιπέδου, οποιαδήποτε και αν είναι η ονομασία τους στα κράτη μέλη.